ΓΡΑΠΤΗ ΕΡΩΤΗΣΗ P-2225/01

υποβολή: Stavros Xarchakos (PPE-DE) προς την Επιτροπή

(18 Ιουλίου 2001)

Θέμα: Πρόγραμμα Πλαίσιο για τη δημιουργία του Ευρωπαϊκού Χώρου Έρευνας

Η Ευρωπαϊκή Επιτροπή παρουσίασε το νέο Πρόγραμμα Πλαίσιο για την δημιουργία του Ευρωπαϊκού Χώρου Έρευνας. Για το πρόγραμμα αυτό, το οποίοπερασπίσθηκε ο Γενικός Δ/ντής Έρευνας και στο Ευρωπαϊκό Κοινοβούλιο, έχουν διατυπωθεί πολλές διαμαρτυρίες λόγω του βάρους που προδήλως δίνεται στη σύνταξη εκθέσεων και μελετών και όχι στη χρηματοδότηση συγκεκριμένων και χειροπιαστών ερευνητικών σχεδίων, κάτι που γινόταν στο αμέσως προηγούμενο 5ο Πρόγραμμα Πλαίσιο.

Εκτός όμως αυτής της βιομηχανίας εκθέσεων, στο νέο Πρόγραμμα Πλαίσιο ασκείται έντονη κριτική για το ότι πρωτοβουλίες που αφορούν τον πολιτισμό, όπως π.χ. Η Πόλη του Αύριο: Προστασία και Συντήρηση της Πολιτιστικής Κληρονομιάς (η οποία ήταν προτεραιότητα στο προηγούμενο Πρόγραμμα Πλαίσιο) εξαφανίζεται τελείως και το ερευνητικό της περιεχόμενο ακυρώνεται. Αξίζει να σημειωθεί ότι καμία άλλη παρεμφερής πρωτοβουλία δεν έχει περιληφθεί στο νέο Πρόγραμμα Πλαίσιο του οποίου τα κονδύλια κατευθύνονται κατά προτεραιότητα στη σύνταξη αμφιβόλου χρησιμότητας εκθέσεων.

Πώς κρίνει η Επιτροπή την εξαφάνιση πρωτοβουλιών που αφορούν τον πολιτισμό από τον τεράστιο προϋπολογισμό του προτεινόμενου Προγράμματος Πλαισίου· Γιατί αφιερώνονται πολύτιμοι πόροι σε εκθέσεις και όχι στηνλοποίηση συγκεκριμένων σχεδίων με χειροπιαστή προστιθέμενη αξία για ολόκληρη την Ευρώπη· Πώς μπορεί να διορθώσει η Επιτροπή την προφανή αυτή μονομέρεια και να αναζωογονήσει πρωτοβουλίες που αποσκοπούν στην προστασία των πάμπολλων πολιτιστικών μνημείων της ηπείρου μας·

Απάντηση του κ. Busquin εξ ονόματος της Επιτροπής

(13 Σεπτεμβρίου 2001)

Η πρόταση για το επόμενο πρόγραμμα πλαίσιο (ΠΠ) σχετικά με τη δημιουργία του Ευρωπαϊκού Χώρου της Έρευνας(1) αποσκοπεί στην προαγωγή των ευρωπαϊκών ερευνητικών προσπαθειών επ'ωφελεία των πολιτών μέσω της συνεργίας ενός ουσιαστικά ολοκληρωμένου ερευνητικού χώρου στην Ευρώπη. Όπως και κατά το παρελθόν, οι προσπάθειες αποσκοπούν στην επίτευξη συγκεκριμένων αποτελεσμάτων και όχι αποκλειστικά και μόνο στην εκτέλεση μελετών ή εκθέσεων. Αυτό προκύπτει άμεσα από την περιγραφή των ερευνητικών προτεραιοτήτων που επικεντρώνονται ακριβώς στη μεγιστοποίηση των επιπτώσεων των κοινοτικών προσπαθειών καιποστηρίζονται από τη χρήση νέων οργάνων που αποσκοπούν στη δημιουργία της απαραίτητης κρίσιμης μάζας.

Οι έρευνες που σχετίζονται με πολιτιστικά θέματα κατά κανέναν τρόπο δεν περιθωριοποιούνται ή έχουν ξεχαστεί στην πρόταση για το επόμενο ΠΠ. Συγκεκριμένα προβλέπεται ότι διάφορες δραστηριότητες που σχετίζονται με την προστασία της πολιτιστικής κληρονομιάς θα καλυφθούν δυνάμει των προτεραιοτήτων 1.1.2. (τεχνολογίες της κοινωνίας της πληροφορίας), 1.1.7. (πολίτες και διακυβέρνηση στην ευρωπαϊκή κοινωνία της γνώσης), 1.2.1 (πρόβλεψη των κοινοτικών επιστημονικών και τεχνολογικών αναγκών στο πλαίσιο τηςποστήριξης της έρευνας που είναι απαραίτητη για τη διαμόρφωση, εφαρμογή και τήρηση των κοινοτικών πολιτικών) και 2.4. (επιστήμη/κοινωνία). Η Κοινότητα θα επιχειρήσει να διατηρήσει όλες τις επιστημονικές και τεχνολογικές γνώσεις καθώς και την αντίστοιχη πείρα που συγκεντρώθηκε στον τομέα της διατήρησης της πολιτιστικής κληρονομιάς κατά την τελευταία δεκαπενταετία προκειμένου να διατηρήσει και να βελτιώσει, για το συγκεκριμένο ερευνητικό τομέα, τον ηγετικό ρόλο που κατέχει παγκοσμίως.

Επιμέρους λεπτομέρειες, που διευκρινίζουν περαιτέρω τις προτεραιότητες και τους στόχους του νέου ΠΠ και αποσαφηνίζουν τους προαναφερθέντες τομείς προτεραιότητας, αναφέρονται στην πρόταση της Επιτροπής για τα ειδικά προγράμματαλοποίησης και στο μέλλον ΠΠ, που διαβιβάστηκε επισήμως στο Κοινοβούλιο στις αρχές του Ιουνίου του 2001.

(1) COM(2001)279 τελικό.